
PRAEFANDA. 

Qtuum  pulmones  ad  vitam  adeo  necessarii  sunt, 
(nimirum,  quorum  actione  spiritum  trahimus  et 
emittimus,  et  quae  actio  non  etiam  per  exiguum 
tempus  suspendi  potest  sine  magno  vitae  discri¬ 
mine,)  morbi  quibus  obnoxii  sunt  eximiam  si¬ 
bi  attentionem  nunquam  non  vindicant.  Hos 
inter,  nullus  forsan  dignior  videtur,  de  quo 
(summos  medicinae  honores  ambituri)  pauca 
scribamus,  quam  eorum  inflammatio,  cui  medi¬ 
ci  nomen  Pneumoniam  imposuerunt,  saepe  alio- 
■  rum  morborum  genitricem,  ceteriterque  salutem 

vel  mortem  aegrotantibus  allaturam.  Nullo  mor¬ 
bo  urgente  maturius  agendum ;  nam  ad  exitum 
infelicem  aliquando  tam  rapide  festinat,  ut,  ni¬ 
si  medicus  summa  ope  obviam  eat,  aegrum  de 
medio  tollat  ante  quintum  diem  ab  initio  ejus, 
et  ea  remedia,  quae  initio  inflammationem  devi¬ 
cissent,  versus  finem  sine  commodo  exhiberi 
solent ;  sed  tempus  per  quod  hic  morbus  cur¬ 
sum  absolvere  consuet,  nunc  brevius,  nunc  lon¬ 
gius  est ;  mortem  tamen  raro  affert  priusquam 
dies  sex  vel  octo  perstiterit. 

Inflammationi  pneumonicae,  prout  sedem  in 
pleura  costali,  vel  in  pleura,  pulmoni  ipsi  circum¬ 
jecta,  telaque  reticulata  ejusdem  propria,  figerit, 
auctores  medici  nomina  diversa  dederunt,  et  il¬ 
lam  Pleuritidem,  hanc  vero  Peripneumoniam 
appellarunt ;  sed  has  distinctiones  recte  adhiberi 
non  opinamur,  quia  omnes  partes  supra  memo¬ 
rata  nexum  tam  intimum  inter  se  habent,  ut 
•  inflammatio,  vix  unam  earum  adoriri,  sed  non 
ad  alteram  pertinere  possit :  hac  distinctione 
igitur  dimissa,  in  animo  est  quam  paucissimis 
hunc  morbum  tractare  sub  nomine  communi 
Pneumonia. 

DE  SIGNIS. 

Pneumonia,  ut  solet  omnis  fere  partium  inte* 
riorum  inflammatio,  ex  febre  incipere  consue¬ 
vit  ;  membra  languore  et  horrore  afficiuntur ; 
paulo  postea  cutis  ardet  et  inarescit;  pulsus  arte¬ 
riarum  duri,  validi  et  frequentes  evadunt ;  his 
malis,  plerumque  post  paucas  ab  initio  adversae 
valetudinis  horas,  superveniunt,  dolor  in  aliqua 
thoracis  parte,  difficultas  spirandi  et  tussis.  In¬ 
terdum,  at  raro,  ut  a  Cleghornio  accipimus, 
dolor,  nullis  praenunciis  signis,  aliquam  pecto¬ 
ris  partem  aggreditur,  et  febris  secuta  est,  ar¬ 
teriarumque  pulsus  nonnunquam  sunt  solito  tar¬ 
diores.  Dolor,  quandocunque  superveniat,  uni 
neutiquam  parti  semper  inhaeret ;  modo  et  sae¬ 
pius  quidem  dolet  dextrum  tantum  latus,  sed 
cum  acutus  et  pungens  sit  minus  vagatur,  et 
uni  sedi  quasi  puncto  affigitur ;  hebetior  contra 
in  pulmonem  fere  universum  incumbere  vide¬ 
tur,  quo  fit  ut  dolor  obtusus  telam  reticulatam 
hujus  propriam  inflammatam  denunciare  habea¬ 
tur  ;  aliquando  dolor  costae  sextae  vel  septimae 
fere  insidet,  et  inde  ad  os  pectoris,  claviculam 
aut  Scapulam  fertur  ;  aliquando  ab  uno  latere 

ad  alterum  transmigrat,  semper  inspiratione  et 
aegro  in  latus  affectum  cubante  acerbior  fit,  sed 
vix  manu  premente  exasperatur.  Dum  morbus 
procedit,  arteriae  adhuc  validius,  durius  et  cre¬ 
brius  mican;t,  cutis  calore  magno  afficitur,  fa¬ 
cies  turget  et  rubescit,  omnes  secretiones  et 
excretiones  fere  supprimuntur,  tussis  urget, 
rauca,  dolentissima,  et  initio  morbi  plerumque  • 
arida,  lingua,  sorde  fusca  aut  flava  foedatur  et 
uret,  urina  rufa  evadit,  sitis  maxima  exercet,  et 
aeger  nunc  magno  periculo  versatur  ;  respiratio 
perpetuo  difficilis,  sed  maxime  dum  spiritus  du¬ 
citur  molesta,  saepe  non  nisi  trunco  corporis 
erecto  exerceri  potest,  et  simul  inter  spirandum 
strepitus  editur  J  vultus,  sanguine  per  pulmo¬ 
nem  aegre  translato,  tumet  et  purpureus  fit,  cu¬ 
tis  magis  calet,  arteriaeque  eo  concitantur,  ut 
centies  vel  centies  et  quinquagies  quaque  sexti- 
ma  horae  parte  saliant,  anxietas  gravissima  mi¬ 
serum  angit,  paulo  postea  facies  et  cervix  su¬ 
dant,  motus  arteriarum  languidi  fiunt,  et  infe¬ 
lix  delirare  incipit,  artus  frigent  et  tremunt,  et 
mger  supinus  cubat,  continenterque  ad  imam 
lecti  partem  dilabitur ;  sphincteres  non  officio 
funguntur,  et  urina  et  stercus  animi  injussu  ef- 

fluunt ;  denique,  sanguine  intra  cellulas  pulmo¬ 
nis  effuso,  tantse  aerumnae,  morte  exoptanda, 
finiuntur.  Haec  sunt  symptomata  quae  in  mor¬ 
tem  desinunt,  sed  interdum,  quamvis  raro  ad¬ 
modum,  accidit  ut  morbus  sponte  cedat,  arte¬ 
riarum  pulsus  minus  crebri  et  eodem  tempore 
molliores  evadunt,  febris  symptomata  leniora 
fiunt,  et  respiratio  facilis,  tussis  urgere  cessat, 
nec  amplius  dolorem  intendit,  et  omnibus  sig¬ 
nis  paulatim  evanescentibus,  aeger  denique  pris¬ 
tinam  corporis  integritatem  ^-ecipit. 

Talia  sunt  signa  hujus  morbi  frequentiora ; 
sed  sunt  causae  diversae  tam  externae  quam 
prsedispouentes  quae  huic  morbo  varie  modum 
adhibent;  sed  hujus  dissertationis  longius  fines 
transirem,  si  has  omnes  enumerarem  ;  forsitan 
sat  erit  praecipuas  notare.  Si  pneumonia  cum  fe¬ 
bre  typhode  societur,  debilitas  ejusmodi  saepe 
inducitur,  ut  aeger  non  solum  generalem  sangui¬ 
nis  detractionem  non  bene  ferat,  sed  exempla  in 
tabulas  relata  fuerunt  in  quibus  etiam  topica, 
per  scarificationes,  sanguinis  detractio,  in  hoc 
morbo,  tam  pertinax  et  prodiga  evasit,  ut  nullo 
modo  coerceri  poterit  usque  ad  aegri  mortem. 
Si  pneumonia  habitum  strumosum  aggrediatur, 

omnes  notae  inflammationis  lentae  sunt,  paula- 
timque  et  quasi  per  insidias  obrepunt,  diutius 
trahunt,  et  tandem  in  sputum  puris  desinunt, 
aegerque,  tabe  confectus,  absumitur. 

k 

DE  FINIBUS. 

Pneumonia,  ut  omnis  fere  alia  inflammatio, 
modo  in  resolutionem,  modo  in  suppurationem 
desinit;  interdum  vel  ipso  sanguine,  vel  parte  ejus 
serosa  inter  vesiculas  spiritales  aut  cavum  pec¬ 
toris  effuso,  homo  derepente  strangulatur  ;  vel, 
remediis  nil  valentibus,  gangrgena  lethalis,  sed 
perraro  exoritur. 

Resolutio. — Hic  finis  prae  aliis  semper  exop¬ 
tandus,  et  hunc  efiicit  vel  natura  ipsa,  vel  re¬ 
media  ineunte  morbo  perite  ministrata.  Cum 
pneumonia  sponte  in  resolutionem  desinat,  sig¬ 
na  paulatim  mitescunt ;  pituita  imprimis  parcior 
et  coloris  expers,  postea  copiosior,  saepe  flaves¬ 
cens,  nec  raro  cum  sanguine  mista,  tussiendo 
exscreatur  ;  pulsus  fit  tardior  et  mollior,  vul¬ 
tus  minus  anxius,  respiratio  facilius  exercetur, 
lingua  madescit,  urina  fit  copiosa  et  sedimen¬ 
tum  lateritium  deponit,  sudor  tepidus  et  ubi- 

que  aequalis  erumpit,  et  saepe  alvus  soluta  et  bi¬ 
liosa  fit ;  denique,  omnia  signa  molesta  paulatim 
evanescunt. 

Suppuratio. — Cum  in  suppurationem  hic  mor¬ 
bus  desinat,  solet  accidere  inter  diem  sextum 
et  duodecimum  ab  initio;  sed  nihil  de  tempore 
quo  pulmo  inflammatus  suppurat  perpetuum 
est ;  nisi  aut  morbo  subvenerit  medicina,  aut 
tussis  pituitam  moliatur,  suppuratio  septimo 
fere  die  incipit;  sed  pars  inflammata,  sputo  sa¬ 
lutari,  supra  memorato,  maturius  accidente, 
multo  serius  suppurat.  Cuni  primum  suppura¬ 
tio  accidat,  identidem  artus  plus  minusve  in¬ 
horrescunt,  arteriarum  ictus  plerumque,  sed 
minime  semper,  crebri,  perstantes,  molliores  eve¬ 
niunt,  sed  cgetera  mala  nihildum  se  remittunt, 
nisi  quod  dolor  lenior  fit ;  respiratio  est  potius 
difficilis,  sed  dolor  ei  non  comitatur.  Si  absces¬ 
sus  demum  dirumpatur,  et  pus  in  vesiculas  spi¬ 
ritales  profluat,  sequitur  ut  homo  modo  dere¬ 
pente  stranguletur,  modo,  pure  extussito,  reva¬ 
lescat  ;  si  pus  in  cavum  pectoris  erumpat,  tunc 
mali  genus.  Empyema  nominatum,  supervenit. 
Hoc  subesse  judicamus,  si,  praeter  vomicae  sig¬ 
na,  quae  utrique  sunt  communia,  pectore  exagi- 


8 


DE  PNEUMONIA. 


tato,  humor  fluctuare  sentiatur  ;  si  aeger  nisi  cor¬ 
pore  erecto  anhelare  non  possit,  si  eidem  in  la¬ 
tus  sanum  cubanti  mala  omnia  increscant ;  si 
demum  latus  affectum  quadam  ex  parte  promi¬ 
neat,  nobis  judicandum  est  eum  admodum  pe¬ 
riclitari  quem  haec  signa  aggrediuntur» 

Effusio. — Quando  pneumoniam  nec  natura 
tollit,  nec  remedia  solvunt,  ad  hunc  prae  aliis 
exitum  abire  consuevit ;  vel  eruor  vel  tenuis  la¬ 
tex,  eademve  simul  mista  in  vesiculas  spiritales 
aut  pectoris  cavum  profunduntur,  vel  in  telam 
pulmonis  reticulatam  ;  si  eruor  in  telam  reticu¬ 
latam  effunditur,  morbus  vocatur  Ecchymosis  ; 
si  latex  tenuis,  Anasarca  pulmonum  ;  si  denuo 
hic  latex  pleuram  costalem  inter  et  eam  pulmo¬ 
nis  propriam  effundatur,  omnes  notae  hydrotho- 
racis  propriae  nascuntur,  et  infelix  in  praecipiti 
versatur ;  pessimum  omnium  est  cruorem  aut 
pituitam  cruentam  vesiculas  antea  dictas,  ani¬ 
mae  scilicet  meatus,  opplere,  quod  eventum  in¬ 
signiunt  respiratio  difficillima,  languida,  haud 
sine  strepitu,  labia  caerulea,  artus  frigentes,  ocu¬ 
li  sanguine  turgentes  et  prominentes,  vultus  in- 

tumescens,  et  caput  acerbe  dolens.  Haec  mor¬ 
bum  in  extremo  esse  praedicant  5  pulsus  debi- 

lissimi  evadunt  et  abnormes,  frons  sudoribus 
gelidis  madescit,  mgrum  summa  anxietas  et 
sensus  oppressionis  circa  praecordia  angunt,  co¬ 
ma  accedit,  et  tandem  fato  fungitur. 

Gangrcena. — Interdum,  sed  raro  morbus  quem 
tracto  in  gangraenam  desinit,  quod  accidisse 
medicus  cognoscat,  dolore  subito  cessante,  ar¬ 
teriis  creberrime,  imbecillime,  inaequaliterque 
micantibus,  et  aliis  debilitatis  signis,  vultu  de¬ 
repente  collapso,  faciei  et  oculorum  languore, 
vel  anxietatis  expressione  haud  verbis  pingen¬ 
da,  delirio,  et  subsultu  tendinum.  Praeter  haec, 
ariima  foetet,  sputum,  ex  pure  et  sanguine  ni¬ 
gro  constans,  tussiendo  ejicitur,  extrema  fri¬ 
gent,  et  tandem  mors,  ipsam  inter  et  vitam,  hanc 
controversiam  dirimit. 

DE  CAUSIS. 

Caus.$:  pr.®disponentes  sunt,  imprimis,  habi> 
tus  ille  corporis  quo  constat  diathesis  phlogisti- 
ca,  aetas  media  vel  forsan  provectior,  et  ea  con¬ 
ditio  qua,  lenibus  etiam  stimulis  admotis,  fibrae 
musculosae  se  justo  vehementius  contrahunt; 
scilicet,  haec  faciunt  ut  aliquis  opportunior  sit ; 

sed  nulla  aetas  aut  sexus  ab  hoc  morbo  prorsus 
immunis  est. 

Causae  EXCITANTES  sunt,  frigus  humore  con¬ 
junctum  superficiei  corporis  applicatum,  dum  si¬ 
mul  aer,  iisdem  imbutus,  in  pulmones  ipsos  addu¬ 
citur  j  mutationes  coeli  subite,  quo  fit  ut  per  hie¬ 
mem  et  ver,  (scilicet  in  quibus  varietates  tempes¬ 
tatis  maxime  frequentes  sunt,)  genus  humanum 
pectoris  inflammationibus  plus  afficiatur  quam 
per  alia  anni  tempora  ;  huc  accedunt  omnia  quae 
sanguinis  impetum  adaugent,  ut  motus  quidam 
animi  excitantes,  praesertim  iracundia,  exerci¬ 
tatio  vehemens,  spiritus  ardentis  abusus,  et  his 
similia  :  quinetiam,  exercitatio  pulmonis  valida, 
aut  vocitando,  currendo,  vel  voce  vel  tibia  ca¬ 
nendo  ;  omnia  cum  anima  in  canales  spiritales 
accepta  quae  pulmones  irritant,  ut  pulveres  va¬ 
rii  generis,  vapores  acres,  ut  gas  acidum  mu¬ 
riaticum,  gas  acidum  sulphurosum,  gas  oxidum 
nitricum,  ammonia,  chlorinum,  &c.  inter  cau¬ 
sas  excitantes  sunt  habenda.  Alii  morbi  pneu¬ 
moniam  saepe  excitant,  vel  sibi  adjungunt,  ve- 
luti  exanthemata  suppressa,  praesertim  rubeola 
et  variola,  catarrhus,  saepe  scrophula.  Deni- 

que,  injuriae  pulmonibus,  vi  externa  illatae,  ut 
causae  excitantes  merito  recensentur. 

I 

Causa  1>roxima  pneumoniae  est  inflammatio 
pleurae  costalis,  aut  pleurae  pulmonalis  et  telae 
hujus  reticulatae,  aut  omnium  earum  ;  sed  cum 
inflammationis  causa  obscuritate  involuta  la-. 
teat,  varias  opiniones  quas  medici  ediderunt 
non  mihi  consilium  est  explorare,  sed  hoc  so¬ 
lum  animadvertam,  inter  inflammationem  par¬ 
tis  acutam,  actionem  cordis  et  arteriarum  gran¬ 
diorum  incitari,  vasorum  vero  suorum  sedari. 
Non  possum  melius  agere  quam  si  recitarem 
Homei  de  hac  re  opinionem  :  “  Causa  hujus 
morbi,”  inquit,  “  est  obstructio  inflammatoria 
in  finibus  arteriaa  pulmonalis  aut  bronchialis 
“  aut  utriusque  simul ;  hanc  certissime  decla- 
“  rant  causae  remotae,  symptomata,  et  cadave- 
“  rum  inspectio 

DE  DIAGNOSI. 

Inter  morbos  quos  pneumonia  haud  parum 
simulat,  gastritis,  hepatitis,  carditis,  hydrotho- 
rax,  et  pleurodyne  maxime  attentionem  vindi- 

*  Vide  Francisc.  Hom.  Princip.  Medicin. 

eant ;  quid  vero  inter  hos  et  pneumoniam  inte- 
rest,  nunc  quam  brevissime  explicabo.  .  - . 

Gastritis, — Inflammatio  ventriculi  denuncia- 

• 

tur  dolore  saevo,  quem  ingesta  et  tactus  quam¬ 
vis  levissimus  exasperant }  vomitu  frequenti  prae¬ 
sertim  post  partum  ;  magna  virium  prostratione, 
cum  pulsu  exili,  duro  et  celeri,  interdum  delirio» 
saepe  singultu  et  extremis  frigidis  ;  his  igitur 
in  animo  habitis,  nullus  medicorum  quisquam, 
nisi  incuriosus  osiosusve  sit  rerum  observator, 
errare  poterit. 

Hepatitis, — -Quem  inflammatio  jecinoris  tor¬ 
quet,  ei  insidet  dolor  hypochondrio  dextro  ad 
claviculam  et  humerum  ejusdem  lateris  tendens, 
pressura  et  aegro  in  latus  sanum  cubante,  sed 
non  semper  inspiratione  plena,  auctus  ;  dum 
alias  pneumonico,  dolor  in  latere  alterutro  exis- 
tat,  non  ad  claviculam  humerumve  tendit,  non 
pressura,  sed  aegro  in  latus  affectum  cubante  et 
inspiratione  plena,  augetur.  In  hepatitide  sae¬ 
pe  adsunt  singultus  et  vomitus,  nonnunquam 
etiam  cutis  flavum  colorem  acquirit,  quae  signa 
pneumoniae  non  comitantur  ;  praeter  haec,  deni¬ 
que,  jecinore  inflammato,  tussis  arida  est  nec 
inspirando  movetur  aut  intenditur,  pulmone 

autem  inflammato  tussis  inspirationem  inter,  et 
prsesertim  si  aer  frigidus  sit  et  humidus,  sem- 
per  ingravescit. 

Carditis, — Cui  cordis  membranae  inflamman¬ 
tur,  ei  saepe  accedunt  syncope  et  palpitatio 
vehemens,  pulsus  est  durus,  frequens  et  maxime 
abnormis ;  quinetiam  adsunt  pallor  faciei,  sin¬ 
gultus  et  angoris  acutissimi  sensus  ad  praecordia 
relatus,  quae  signa  omnino  diagnosin  notabunt. 

Hydrothorax  ex  pneumonia  facile  dignosci¬ 
tur,  illi  enim  morbo  nec  febris  comitatur  ut 
huic,  nec  dolor  acutus ;  dum  contra  in  hoc  non 
solum  adsunt  anasarca  manuum  et  pedum  et 
urinae  paucitas,  sed  etiam  corpore  huc  et  illuc 
leniter  moto,  aquae  in  pectore  fluctuatio  atten¬ 
tis  auribus  facile  audiri  possit. 

Fleurodyiie, — Quem  rheumatismus,  pectoris 
musculis  infestus,  torquet,  ei  accedit  dolor  non 
uni  sedi  infixus,  sed  tractum  fibrarum  muscu¬ 
lorum  sequens,  pressura  et  corpore  sinistrorsum 
aut  dextrorsum  inclinato,  auctus  ;  desunt  omni¬ 
no  tussis  et  sputum,  partes  affectae  externe  tu¬ 
ment  et  rubescunt ;  febre  sublata,  dolores  res¬ 
tant,  et  eodem  tempore  artus  occupant. 

PROGNOSIS. 

Quoniam  huic  morbo  plus  minusve  periculi 
plerumque  comitatur,  rarissimum  est  ut  aegro 
salutem  integram  promittere  possimus,  igitur 
restat  signa  ostendere  quse  spem  periculumve 
praesagiunt.  Si  initio  dolor  uni  puncto  mi¬ 
nus  inhaereat,  et  simul  lenior  sit,  si  tussis  blan¬ 
dior  cum  facili  materiei  coctae,  albidae  atque 
crassae  screatu,  nec  sitis  urgeat,  et  spirandi  diffi¬ 
cultas  eodem  tempore  mitior  evadat,  aegrum  vix 
periclitari  judicemus  ;  contra,  si  medicamenta 
septimum  post  diem  nihil  profecerint,  et  morr 
bus  ultra  diem  decimum  quartum  perstaret, 
haec,  inter  signa  pessimi  ominis  merito  recen¬ 
sentur  ;  et  etiam  tussis  quae  dolorem  plurimum 
auget,  et  magna  difficultas  spirandi  nunquam 
periculo  vacant :  praeter  haec,  si  facies  tumida 
et  livida  fiat,  si  aeger  post  sputum  antea  copio¬ 
sum  subito  expuere  desinat,  et  dum  in  lectum 
cubat  difficillime  spiret,  si  caput  vel  collum  in¬ 
sudet  dum  nullus  alibi  sudor  erumpit,  aegrum 
^in  summo  periculo  versari  scire  licebit ;  sed  si 
corpus,*  vel  medicamentis,  vel  sponte,  totum  ae¬ 
qualiter  sudet,  et  urina  copiosa,  sedimentum 

crassum  deponens,  excernatur,  si  eodem  tem¬ 
pore  vel  hemorrhois  epistaxisve  erumperet,  et 
alvus  cita  accedat,  felicem  morbi  eventum  pro¬ 
pere  expectemus. 

DE  MEDENDI  RATIONE. 

Unum  consilium. exequendum  curationem  hu¬ 
jus  morbi  amplectitur,  et  id  est  quam  primum 

inflammationem  subigere  ;  et,  ut  mihi  videtur, 

« 

hoc  consilium  tribus  modis  efiiciendum  est ; — 
Primo,  in  toto  corpore  et  prsesertim  pulmoni- 
bus  sanguinis  impetum  sedando  ; — Secundo, 
omnia  irritamenta  evitando,  et  signa  maxime 
urgentia  mitigando; — Tertio,  expectorationem 
movendo.  Hos  in  fines  oportebit  sanguinem 
quam  primum  nec  parce  detrahere, — cuti  sum¬ 
mae,  parti  dolenti  quam  proximum,  exulceran¬ 
tia  applicare, — alvum  purgare, — sputum  et  su¬ 
dorem  movere, — et  remediis  sedantibus  uti. 
Igitur  de  his  singulis  in  ordine  breviter  disse¬ 
ram. 

De  sanguinis  missione. — Inter  remedia  quae 
sanguinis  impetum  frangunt,  nullum  tanta  vi 
pollet,  quanta  sanguinis  detractio,  et  quo  re- 
centior  morbus,  eo  tutius  et  majore  cum  fructu 

venam  secare  liceat ;  sed  etiam  in  provectiore 
morbi  gradu,  nil  vetat  quo  minus  tali  remedio 
utamur,  modo  nulla  suppurationis  signa  adfue¬ 
rint.  Mature  igitur  vena  brachii  incidenda  est, 
incisione  largissima  facta,  quoniam  non  alius 
existit  morbus  qui  hoc  remedium  melius  fert. 
Quoad  quantitatem  sanguinis  detrahendam,  un- 
cisB  xii,  XX,  vel  xxx  amplius  minusve  eliciendae 
sunt,  prout  vires,  sexus,  aetas,  corporis  indoles 
et  signa  postulent,  idemque  iterum  iterumve  fa¬ 
ciendum  est  si  signa  postulare  videantur;  et 
plerumque  forsan  sanguis  adhuc  mittendus  est, 
vel  ejus  missio  repetenda,  donec  difficultas  spi¬ 
randi  et  dolor  conquieverint ;  si  hoc  tamen  non 
evenerit,  aliquando  ad  syncopen  usque  cum 
utilitate  detrahitur.  Pneumonia,  vena  semel 
incisa,  raro  tollitur ;  hinc  si  iterum  dolor  exar¬ 
serit  arteriaeve  concitatae  fuerint,  vel  si  dolor 
praesertim  inspiratione  plena  augeatur,  iterum 
quamprimum  mittatur  sanguis  libere  donec  sig¬ 
na  molesta  ut  antea  decesserint.  Quamvis  au¬ 
tem  hoc  remedium  tanta  virtute  polleat,  tamen, 
hoc  quoque  ut  memoria  retineatur,  dignissimum 
opinor,  certos  esse  fines,  quos  ultra,  si  temere  vel 
nimia  copia  sanguis  eliceretur,  vires  pessime  eo 

convelluntur,  ut  nulla  arte  opeve,  novari  pos¬ 
sint  ;  unde  oriatur  vel  dirus  hydrops,  vel  spiran¬ 
di  difficultas  exacerbata,  signis  simul  inflamma¬ 
tionis  fugatis ;  vel,  expectoratio  difficilis,  cum 
anasarca  extremitatum  inferiorum,  et  alia  pes¬ 
simae  valetudinis  signa ;  neque  obliviscendum 
est,  quod,  quo  citius  abstrahatur  sanguis,  effec¬ 
tum  eo  feliciorem  promittet,  nam  sanguinis  co¬ 
pia  exigua  celerrime  educta  plus  operae  confert 
ad  inflammationem  subigendam,  quam  duplo 
triplove  amplior,  tardius  elicita ;  hinc  ex  gran¬ 
diore  vulnere  semper  magno  fructu  educitur, 
et  certe  non  dubito  quin,  si  citius  effunderetur 
sanguis  per  hiatum  patentiorem,  pulmonis  in¬ 
flammatio  venis  minus  vacuefactis  quam  apud 
hodiernos  medicos,  cedere  possit.  Si  signa 
venam  brachii  iterum  secari  non  permittant, 
dolor  autem  saevire  haud  desinat,  non  raro  uti¬ 
lissimum  erit  vel  cucurbitula  cruenta  vel  hiru¬ 
dinibus  sanguinem  ex  parte,  dolentibus  ’  quam 
proxima,  semel  atque  iterum  detrahere ;  sanguis 
enim  sic  detractus  haud  parum  promovet  in¬ 
flammationis  resolutionem,  dum  aegrum  minus 
labefactat.  Haec  de  eo  potenti  remedio  mihi 
visum  est  disserere,  quippe  quo  omnium  prae- 

cipuo  freti  in  pneumonia  aegris  succurrere  sole¬ 
mus. 

Emkeraniia. — Venis  jam  satis  depletis,  ex¬ 
ulceratio  tutum  et  haud  raro  validum  praesi¬ 
dium  est,  et  praesertim  si,  omnibus  inflammatio¬ 
nis  signis  jam  subactis,  adhuc  perstaret  doloris 
vel  ponderis  sensus  ;  epispastica  enim  saepe 
adeo  prosunt,  ut  ulteriorem  sanguinis  detractio- 
nem  supersedeant,  et  morbus  levior  eorum  auxi¬ 
lio  nonnunquam  omnino  fugatus  est ;  quod  si 
typhus  adsit,  hoc  genus  auxilii  nocebit. 

Purgatio  alvi, — Per  totum  morbi  decursum 
alvus  purganda  est,  initio  submuriate  hydrar- 
gyri  et  radice  convolvuli  jalapae,  deinde  salibus 
mediis  5  nam  purgantia,  superquam  quod  irrita¬ 
tionem  sedant,  etiam  inflammationem  subige¬ 
re  multum  conducunt,  pulmo  enim  satis  intes¬ 
tino  crasso  distat,  ut  medicamenta,  qum  humores 
ad  hoc  dirigant,  illius  vasa  quodammodo  va¬ 
cuefaciant  ;  et  si  evenerit  ut  sanguis  ex  aliqua 
causa  detrahi  non  possit  in  quantitate  qua  de¬ 
cet,  hujus  vice  purgantia  acriora  maxime  per¬ 
funguntur,  his  enim  prm  omnibus  vasa  citissime 
deplentur. 

Sudatio,— ~^wnmQ  medicamentis  eliciendus  sit 

sudor,  graviter  olim  medici  disputabant ;  sed 
nunc  omnes  concordant,  sudorem  his  adjuvare 
licere,  iis  quae  stimulant  et  calefaciunt  omissis, 
et  praesertim  cum  sudor  per  totum  corpus  spon¬ 
te  erumperit,  et  signa  mitiora  fecerit ;  sed  sudo¬ 
res  lenti  partibus  quibusdam  tantum  erumpen¬ 
tes,  et  qui  non  levant  spirandi  difficultatem, 
nnnquani  incitandi  sunt.  Sudores  salutiferi,  qui 
post  signorum  remissionem  toto  corpore  sua 
sponte  oriuntur,  aliquandiu  evocandi  sunt  di¬ 
luentibus  potulentis,  quibuscum  commixti  sunt, 
dulcacidorum  fructuum  succi,  vel  etiam  citrate 
potassae,  vel  citrate  acetiteve  ammoniae ;  sed 
sudorifica  acriora,  ut  nimis  stimulantia,  evitari 
debent,  quia  non  temperant,  sed  contra  augent 
sanguinis  impetum.  Eadem  remedia  sputum 
aeque  ac  sudorem  moliuntur ;  quicquid  scilicet 
cutis  halitum  elicit,  simul  facit  ut  intima  cana¬ 
lium  animae  membrana  plus  laticis  excernat; 
igitur,  praeter  remedia  quae  supra  dixi,  vinum 
tartratis  antimonii  ad  g**;  xx  vel  xxv,  vel  ace^ 
tum  scillae  maritimae,  vel  aqua  acetatis  am- 
moniae,  adhiberi  debent ;  sed  ex  remediis  spu¬ 
ti  moventibus,  nullum  alium,  ut  mihi  vide¬ 
tur,  vi  tanta  pollet,  quanta  inhalatio  vaporis 

aquse  fervida?.  Multum  profuisset  pediluvium 
adhibere  ;  nam  hoc  remedium  sanguinem  de¬ 
orsum  derivans,  pulmones  salutariter  exone¬ 
rat,  genus  nervosum  pacat,  et  somnum  conci¬ 
liat.  Pragter  jam  proposita,  tussis  molesta  mis¬ 
tura  quavis  mucilaginosa  mitigabitur.  Quan- 
quam  nihil  potentius  quam  opium  tussim  at¬ 
que  dolorem  sedat,  inflammatio  in  primo  mor¬ 
bi  gradu  prohibet  ne  ad  hoc  confugiamus. 
Sed  inflammatione  jam  inclinata  per  debitas 
evacuationes,  hoc  medicamentum,  praeparatis 
ex  antimonio  conjunctum,  contra  tussim  et  vi¬ 
giliam  efficacissimum  remedium  prasbet.  Cum 
ex  aliqua  causa,  ratione  corporis  pendente,  ve¬ 
nam  secare  non  amplius  liceat,  dolor  tamen, 
arteriag  concitatae,  et  spirandi  difficultas,  in¬ 
flammationem  non  adhuc  resolutam  ostende¬ 
rint,  foliae  digitalis  purpureae  multum  fortasse 
ad  sanationem  pneumoniae  conducunt,  aliis  au¬ 
xiliis  juvatae  ;  nam  haec  planta  actionem  cordis 
et  arteriarum  mirabiliter  cohibet,  et  dolorem 
et  tussis  violentiam  levat.  Denique,  ratio  re¬ 
giminis,  antiphlogistici  dicti,  quae  nimirum  om¬ 
nia  stimulantia  arceat,  quantum  fieri  possit,  ad¬ 
hibenda  est. 


FINIS. 


